CELEX: 52008PC0211
Language: fi
Date: 2008-04-16
Title: Ehdotus: Euroopan parlamentin ja neuvoston direktiivi paristoista ja akuista sekä käytetyistä paristoista ja akuista annetun Euroopan parlamentin ja neuvoston direktiivin 2006/66/EY muuttamisesta paristojen ja akkujen markkinoille saattamista koskevan 6 artiklan 2 kohdan osalta

Tärkeä oikeudellinen huomautus

|

52008PC0211

Ehdotus: Euroopan parlamentin ja neuvoston direktiivi paristoista ja akuista sekä käytetyistä paristoista ja akuista annetun Euroopan parlamentin ja neuvoston direktiivin 2006/66/EY muuttamisesta paristojen ja akkujen markkinoille saattamista koskevan 6 artiklan 2 kohdan osalta  /* KOM/2008/0211 lopull. - COD 2008/0081 */  

	[pic] | EUROOPAN YHTEISÖJEN KOMISSIO |Bryssel 16.4.2008KOM(2008) 211 lopullinen2008/0081 (COD)Ehdotus:EUROOPAN PARLAMENTIN JA NEUVOSTON DIREKTIIVIparistoista ja akuista sekä käytetyistä paristoista ja akuista annetun Euroopan parlamentin ja neuvoston direktiivin 2006/66/EY muuttamisesta paristojen ja akkujen markkinoille saattamista koskevan 6 artiklan 2 kohdan osalta(komission esittämä)PERUSTELUT1) Ehdotuksen tausta-  Ehdotuksen perustelut ja tavoitteetTämän ehdotuksen tavoitteena on selventää direktiivin 2006/66/EY 6 artiklan 2 kohtaa.-  Yleinen taustaDirektiivin 6 artiklan 2 kohdassa säädetään, että paristoja ja akkuja, jotka eivät ole direktiivin 2006/66/EY säännösten mukaisia, ei saa saattaa markkinoille tai ne on vedettävä pois markkinoilta. Tämän säännöksen voidaan tulkita edellyttävän, että markkinoilta on vedettävä pois myös sellaiset paristot, jotka saatettiin laillisesti markkinoille ennen 26. syyskuuta 2008 ja jotka ovat markkinoilla kyseisen päivämäärän jälkeen mutta eivät ole tämän direktiivin säännösten mukaisia.Jos direktiivin säännöstä tulkittaisiin edellä kuvatun mukaisesti, se tarkoittaisi sitä, että huomattavasta määrästä laillisesti markkinoille saatettuja paristoja tulisi jätettä ennenaikaisesti. Tämä ei vastaa jätteen minimoinnin periaatetta. Tämän seurauksena myös laitteista voisi tulla jätettä ennenaikaisesti. Lisäksi tällaisten paristojen vetäminen pois markkinoilta ja muuntaminen direktiivin säännösten mukaisiksi lisäisi sekä jäsenvaltioille että teollisuudenalalle aiheutuvaa hallinnollista rasitusta. Edellä mainitun 6 artiklan 2 kohdan säilyminen muuttumattomana tarkoittaisi joko sitä, että markkinoilla oleviin paristoihin, joihin ei ole merkitty pyörillä varustettua jäteastiaa ja kemiallisia merkkejä, olisi lisättävä kyseiset merkinnät tai että ne olisi vedettävä pois markkinoilta. Tämä tarkoittaisi myös sitä, että markkinoilta olisi vedettävä pois erityiset kannettavat paristot, jotka sisältävät enemmän kuin direktiivin 2006/66/EY 4 artiklassa vahvistetun enimmäismäärän kadmiumia, sekä laitteet, jotka eivät vastaa tämän direktiivin 11 artiklassa säädettyä vaatimusta siitä, että paristot voi ottaa pois.Kyseisen 6 artiklan 2 kohdan sisältö oli jo komission alkuperäisessä direktiiviä 2006/66/EY koskevassa ehdotuksessa[1]. Komission tarkoituksena ei ollut, että ennen 26. syyskuuta 2008 laillisesti markkinoille saatetut patterit vedetään pois markkinoilta kyseisen päivämäärän jälkeen. Tämän vuoksi komissio ehdottaa kyseisen säännöksen selventämistä oikeusvarmuuden takaamiseksi tässä asiassa ja sellaisten tilanteiden välttämiseksi, joissa jäsenvaltioiden väliset erot lainsäädännössä aiheuttavat vastavuoroiseen tunnustamiseen ja sisämarkkinahäiriöihin liittyviä ongelmia. Koska kyseinen selvennys olisi tehtävä ennen 26. syyskuuta 2008, se ehdotetaan tehtäväksi nopeasti toteutettavana toimena edellä mainitun hallinnollisen rasituksen keventämiseksi.-  Voimassa olevat aiemmat säännöksetTällä ehdotuksella on tarkoitus muuttaa direktiivin 2006/66/EY 6 artiklan 2 kohtaa.-  Johdonmukaisuus suhteessa unionin muuhun politiikkaan ja muihin tavoitteisiinEhdotus sisältyy nopeasti toteutettavana toimena komission tiedonantoon ”Vuoden 2008 nopeasti toteutettavat toimet hallinnollisen rasituksen keventämiseksi Euroopan unionissa”[2].Ehdotus on yhdenmukainen komission tiedonannon ”Resurssien kestävän käytön edistäminen – Jätteiden syntymisen ehkäisemistä ja kierrätystä koskeva teemakohtainen strategia”[3] kanssa. Mainitun tiedonannon päätavoitteisiin kuuluu jätteiden syntymisen ehkäiseminen, mikä liittyy pyrkimykseen lisätä resurssien tehokkuutta.2) Kuulemiset ja vaikutustenarviointi-  Intressitahojen kuuleminenIntressitahoja ei kuultu virallisesti ehdotuksen kiireellisyyden vuoksi ja koska tämän ehdotuksen tavoitteena on ainoastaan direktiivin 2006/66/EY yhden säännöksen selventäminen.-  Asiantuntijatiedon käyttöUlkopuolista asiantuntemusta ei tarvittu.-  VaikutustenarviointiTämän ehdotuksen osalta täyden vaikutustenarvioinnin tekemisen ei katsottu olevan oikeasuhtaista, koska ehdotuksella ainoastaan selvennetään yhtä direktiivin 2006/66/EY säännöstä oikeusvarmuuden takaamiseksi tässä asiassa. Vaikutustenarviointi tehtiin jo paristodirektiivin 2006/66/EY[4] valmistelun yhteydessä.Jos paristoja, jotka on saatettu laillisesti markkinoille ennen 26. syyskuuta 2008, on vedettävä pois markkinoilta tämän päivämäärän jälkeen, koska ne eivät ole direktiivin 2006/66/EY säännösten mukaisia, aiheutetaan kielteisiä ympäristövaikutuksia syntyvän lisäjätteen, tarvittavien lisäresurssien sekä lisäkuljetusten vuoksi. Paristojen uudelleenmerkinnällä ja vetämisellä pois markkinoilta on negatiivisia taloudellisia vaikutuksia niistä aiheutuvan hallinnollisen rasituksen vuoksi.Eräiden arvioiden mukaan esimerkiksi pelkästään ne primääriparistot, jotka eivät ole merkintävaatimusten mukaisia ja jotka olisi vedettävä pois markkinoilta, muodostaisivat 123 000 tonnia ennenaikaista jätettä EU:n alueella. On arvioitu, että vaikka EU:ssa merkittäisiin uudelleen pelkästään osa ladattavista paristoista eli sylimikroissa, johdottomissa työkaluissa ja matkapuhelimissa käytettävät paristot, merkintöjen saattaminen direktiivin 2006/66/EY vaatimusten mukaisiksi aiheuttaisi 400 miljoonan euron kustannukset[5].Ehdotettu toimenpide ei alenna direktiivin 2006/66/EY ympäristötavoitteita, sillä toimenpiteellä ainoastaan selvennetään alkuperäistä tarkoitusta.3) Ehdotukseen liittyvät oikeudelliset näkökohdat-  Ehdotetun toimen lyhyt kuvausEhdotuksessa selvennetään direktiivin 2006/66/EY 6 artiklan 2 kohtaa. Siinä tehdään selväksi, ettei paristoja saa saattaa yhteisön markkinoille 26. syyskuuta 2008 jälkeen, jos ne eivät ole direktiivin 2006/66/EY mukaisia. Jos niitä satutaan saattamaan markkinoille tämän päivämäärän jälkeen, ne on vedettävä pois markkinoilta. Ehdotuksessa selvennetään näin ollen, että ennen 26. syyskuuta 2008 laillisesti markkinoille saatettuja paristoja, jotka ovat markkinoilla tämän päivämäärän jälkeen eivätkä vielä ole direktiivin 2006/66/EY mukaisia, ei tarvitse vetää pois markkinoilta tai merkitä uudelleen tämän päivämäärän jälkeen. Selventämällä tätä säännöstä ehdotus takaa oikeusvarmuuden tässä asiassa.-  OikeusperustaEhdotus perustuu EY:n perustamissopimuksen 95 artiklaan, sillä direktiivin 2006/66/EY 6 artikla perustuu mainittuun artiklaan.-  ToissijaisuusperiaateToissijaisuusperiaatetta sovelletaan, koska asia, jota ehdotus koskee, ei kuulu yhteisön yksinomaiseen toimivaltaan. Ehdotetun toimen tavoitetta ei voida toteuttaa riittävällä tavalla jäsenvaltioiden tasolla, sillä sisämarkkinoiden moitteettoman toiminnan varmistamiseksi tarvitaan yhdenmukaistettuja toimenpiteitä.-  SuhteellisuusperiaateEhdotettu toimi ei ylitä sitä, mikä on tarpeen, sillä se koskee ainoastaan direktiivin 2006/66/EY 6 artiklan 2 kohtaa. Ehdotus on näin ollen suhteellisuusperiaatteen mukainen.-  Sääntelytavan valintaKoska ehdotuksella muutetaan direktiivin artiklaa, sääntelytavaksi valitaan samoin direktiivi.4) TalousarviovaikutuksetEhdotuksella ei ole vaikutuksia yhteisön talousarvioon.5) Lisätiedot-  YksinkertaistaminenTällä ehdotuksella selvennetään ja yksinkertaistetaan hallinnollisia menettelyjä sekä viranomaisten että teollisuudenalan osalta. Sillä kevennetään hallinnollista rasitusta, joka aiheutuisi ennen 26. syyskuuta 2008 laillisesti markkinoille saatettujen paristojen, jotka ovat edelleen markkinoilla tämän päivämäärän jälkeen, merkitsemisestä uudelleen siten, että merkintöihin on lisätty pyörillä varustettu jäteastia ja kemialliset merkit. Viranomaisten osalta ehdotuksella yksinkertaistetaan paristodirektiivin täytäntöönpanoa.-  Euroopan talousalueEhdotus koskee ETA-sopimuksen soveltamisalaan kuuluvaa asiaa, minkä vuoksi se on ulotettava koskemaan Euroopan talousaluetta.2008/0081 (COD)Ehdotus:EUROOPAN PARLAMENTIN JA NEUVOSTON DIREKTIIVIparistoista ja akuista sekä käytetyistä paristoista ja akuista annetun Euroopan parlamentin ja neuvoston direktiivin 2006/66/EY muuttamisesta paristojen ja akkujen markkinoille saattamista koskevan 6 artiklan 2 kohdan osalta(ETA:n kannalta merkityksellinen teksti)EUROOPAN PARLAMENTTI JA EUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen ja erityisesti sen 95 artiklan 1 kohdan,ottavat huomioon komission ehdotuksen[6],ottavat huomioon Euroopan talous- ja sosiaalikomitean lausunnon[7],ottavat huomioon alueiden komitean lausunnon[8],noudattavat perustamissopimuksen 251 artiklassa määrättyä menettelyä[9]sekä katsovat seuraavaa:(1) Euroopan parlamentin ja neuvoston direktiivin 2006/66/EY[10] 6 artiklan 2 kohtaan olisi tehtävä selvennys, jonka mukaisesti ennen 26 päivää syyskuuta 2008 missä tahansa yhteisön alueella markkinoille laillisesti saatetut paristot ja akut, jotka eivät ole direktiivin 2006/66/EY mukaisia, saavat jäädä yhteisön markkinoille tämän päivämäärän jälkeen. Tämä selvennys takaisi oikeusvarmuuden EU:n jäsenvaltioissa markkinoille saatettujen paristojen osalta ja varmistaisi sisämarkkinoiden moitteettoman toiminnan. Selvennys on jätteen minimoinnin periaatteen mukainen ja vähentäisi hallinnollista rasitusta.(2) Sen vuoksi direktiiviä 2006/66/EY olisi muutettava,OVAT ANTANEET TÄMÄN DIREKTIIVIN:1 artiklaDirektiivin 2006/66/EY muuttaminenKorvataan direktiivin 2006/66/EY 6 artiklan 2 kohta seuraavasti:”2. Jäsenvaltioiden on toteutettava tarvittavia toimenpiteitä sen varmistamiseksi, että paristoja ja akkuja, jotka eivät ole tämän direktiivin säännösten mukaisia, ei saateta markkinoille 26 päivän syyskuuta 2008 jälkeen.Jos markkinoille saatetaan kyseisen päivämäärän jälkeen paristoja ja akkuja, jotka eivät ole tämän direktiivin säännösten mukaisia, ne on vedettävä pois markkinoilta.”2 artikla Saattaminen osaksi kansallista lainsäädäntöä1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 26 päivänä syyskuuta 2008. Niiden on viipymättä toimitettava komissiolle kirjallisina nämä säännökset sekä kyseisiä säännöksiä ja tätä direktiiviä koskeva vastaavuustaulukko.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.3 artiklaVoimaantuloTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä .4 artiklaOsoitusTämä direktiivi on osoitettu kaikille jäsenvaltioille.Tehty Brysselissä […] päivänä […]kuuta […].Euroopan parlamentin puolesta Neuvoston puolestaPuhemies Puheenjohtaja [1] KOM(2003) 723 lopullinen.[2] KOM(2008) 141.[3] KOM(2005) 666 lopullinen.[4] KOM(2003) 723 lopullinen.[5] Tiedot: Industry (Recharge, Eicta, EPBA, EPTA AeA) position paper on Compliance with the batteries Directive 2006/66/EC, 7. maaliskuuta 2008.[6] EUVL C, s. .[7] EUVL C, s. .[8] EUVL C, s. .[9] EUVL C, s. .[10] EUVL L 266, 26.9.2006, s. 1, direktiivi sellaisena kuin se on muutettuna direktiivillä 2008/12/EY (EUVL L 76, 19.3.2008, s. 39).